Riksgränsen holdeplass

Riksgränsen er en holdeplass på Malmbanan i Kiruna kommune. Den blir betjent av fjerntog mellom Narvik og Luleå. Riksgränsen holdeplass regnes signalteknisk som en del av Bjørnfjell stasjon, og det er et norsk signal ved holdeplassen.

Den gamle stasjonen lå direkte på grensen og hadde opprinnelig en stasjonshall og en lokstall med dreieskive. Den ble bygget fordi damplokomotiver ikke hadde så lang rekkevidde før de måtte laste med mer kull. Etter elektrifiseringen var lokomotivbytte ikke lenger nødvendig, og stasjonen derfor overflødig. Stasjonshallen ble revet i 1923 og solgt til LKAB, som gjenoppførte hallen som verksted i Narvik. En ny holdeplass ble anlagt samme år 650 m lenger øst. Ruinene av lokstallen er fremdeles lett synlige i terrenget.

|}

Eksterne lenker 

 Sveriges Järnvägsstationer avsnitt R

Jernbanestasjoner på Ofotbanen
Jernbanestasjoner på Malmbanan
Kiruna kommune
Jernbanestasjoner åpnet i 1902
1902 i Sverige
Grenseoverganger